section_heading: Sauron i Prsten
paragraph_text: Da Jedinstveni Prsten postane toliko moćan da bi mogao upravljati svima ostalima, Sauron je morao u njega uložiti puno svoje vlastite snage i volje. Kad je rukovao njime, moć mu je bila još veća. Kad je bio odvojen od njega - kao kad mu ga je oduzeo Isildur - Sauronu je to bio težak udarac. Ali dok je Prsten još postojao, Sauron je na daljinu uzdržavao vezu s njegovim moćima i uspio je vratiti veliki dio svoje prijašnje snage.